Diari Oficial de la Generalitat Valenciana


Sumari del DOGV 9969, del 30-10-2024 (2024/11860)

EXTRACTE de la Resolució de 28 d’octubre de 2024, per la qual s'aproven les bases reguladores de les subvencions per a la realització de l'informe d'avaluació d'edificis de vivenda (IEEV.CV) i es convoquen les subvencions per a l'exercici 2024.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9969

Data del DOGV
:   30-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11437

CVE
:   AVRC-J-8429-99987

Data del document
:   28-10-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Extracte

Anàlisi jurídica

 Descriptors 

:   * ajuda pública
    * millora d'habitatge
    * habitatge

BDNS (identif.): 774125.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/774125>

*Primer. Objecte*

Convocar per a l'exercici 2024 les subvenciones establides en la Resolució, per la qual s'aproven les bases reguladores per a la concessió de les subvencions per a la realització de l'informe d'avaluació d'edificis de vivenda (IEEV.CV).

*Segon. Criteri d'atorgament de la subvenció*

Es tracta d'una concessió de subvencions en règim de concurrència competitiva en la qual l'únic criteri d'atorgament de la subvenció serà l'orde de presentació de sol·licituds completes, amb la totalitat de la documentació exigida, de conformitat amb els articles 164 i 165 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i amb la Llei 38/2003, de 17 de novembre, general de subvencions i el seu reglament.

*Tercer. Persones beneficiàries*

Podran acollir-se a les subvencions que es convoquen les persones físiques i jurídiques previstes en la base segona de les bases reguladores, sempre que complisquen els requisits fixats en estes per a la corresponent subvenció convocada.

*Quart. Bases reguladores*

Les bases reguladores es contenen en la Resolució de la Vicepresidència i Conselleria de Servicis Socials, Igualtat i Vivenda, per la qual s'aproven les bases reguladores de les subvencions per a la realització de l'informe d'avaluació d'edificis de vivendes (IEEV.CV) i es convoquen les subvencions per a l'exercici 2024.

*Quint. Finançament de les ajudes*

1. El finançament de les ajudes regulades en esta resolució per a la present convocatòria es farà amb càrrec al capítol VII de l'aplicació pressupostària amb centre gestor P35984214JH29123, funcional G.431D00, econòmic 78419 i element PEP (línia) R524242327, «Finançament d'elaboració d'informes d'avaluació d'edificis», dels pressupostos de la Generalitat per a 2024.

2. La quantia total màxima de les ajudes a concedir en la convocatòria 2024 serà inicialment de 490.000,00 euros. Este import es determina a partir de la disponibilitat pressupostària de l'element PEP (línia) O648119837, de fons propis no condicionats de la Generalitat.

No obstant això, si es complixen alguns dels supòsits previstos en l'article 58 del reglament de la Llei 38/2003, de 17 de novembre, general de subvencions, així com el que es disposa en l'article 11, del Decret 77/2019, de 7 de juny, del Consell, de regulació del procediment de gestió del pressupost de la Generalitat, l'import anterior es podrà augmentar amb una quantia addicional de fins a 5.000.000,00 d'euros mitjançant la resolució de la Vicepresidència i Conselleria de Servicis Socials, Igualtat i Vivenda en el cas de produir-se un increment de l'import del crèdit pressupostari disponible a conseqüència d'una generació, una ampliació o una incorporació de crèdit. Esta resolució haurà de publicar-se en el *Diari Oficial de la Generalitat Valenciana*  prèviament a la resolució de concessió de les subvencions.

*Sext. Termini i forma de presentació de sol·licituds*

El termini per a la presentació de la sol·licitud d'ajuda s'iniciarà a partir de l'endemà de la publicació de la Resolució per la qual s'aproven les bases reguladores de la subvenció en el *Diari Oficial de la Generalitat Valenciana*  i finalitzarà el dia 29 de novembre de 2024, inclusivament.

La presentació de sol·licituds i el procediment de tramitació de les ajudes seran els establits en la base octava i següents de la resolució.

  

València, 28 d'octubre de 2024

Susana Camarero Benítez

Vicepresidenta i consellera de Servicis Socials, Igualtat i Vivenda